cyanic-selkie/wikianc huggingface dataset:
Italiensk mat
Tidlig moderne tid
Andre bøker fra denne tiden, slik som Galatheo av Giovanni della Casa, fortalte om hvordan scalci, kelnere, skulle oppføre seg mens de serverte gjestene. Kelnerne skulle ikke klø seg i hodet eller andre deler av seg selv, eller spytte, sniffe, hoste eller snufse mens de serverte maten. Boken oppfordret også gjestene om ikke å bruke sine fingre mens de spiste og ikke tørke av svette med servietten.
Moderne tid
På 1700-tallet advarte medisinske tekster bøndene mot å spise foredlet mat da det var antatt at det var dårlig for fordøyelsen og at deres kropper trengte tunge måltider. Det var at antatt at en del av bøndene spiste dårlig ettersom de foretrakk å spise dårlig. Imidlertid spiste mange bønder råtten mat og muggent brød fordi det var det de hadde råd til.
I 1779 skrev Antonio Nebbia fra Macerata i regionen Marche boken Il Cuoco Maceratese («Kokken fra Macerata»). Nebbia adresserte viktigheten av lokale grønnsaker og pasta, ris og gnocchi. For suppe foretrakk han grønnsaker og kylling framfor kjøtt.
Zuppa alli Pomidoro i Corrados bok er en rett som tilsvarer dagens toskanske Pappa al Pomodoro. Corrados utgave fra 1798 introduserte en «Avhandling om poteten» etter franske Antoine-Augustin Parmentiers suksessfulle promotering av den. I 1790 skisserte Francesco Leonardi i sin bok L'Apicio moderno («Moderne Apicius») det italienske kjøkkens historie fra romersk tid og kom med den første oppskriften på en tomatbasert saus.
På 1800-tallet skrev Giovanni Vialardi, kokk for kong Viktor Emmanuel, boken En avhandling om moderne kokekunst og bakverk med oppskrifter «egnet for den moderate husholdning». Mange av disse oppskriftene er for regionale matretter fra Torino, inkludert tolv for poteter som Genoese Cappon Magro. I 1829 skrev Giovanni Felice Luraschi kokeboken Il Nuovo Cuoco Milanese Economico med retter fra Milano som nyrer med ansjos og sitron, og Gnocchi alla Romana. Gian Battista og Giovanni Rattos La Cucina Genovese i 1871 fremmet matretter fra Liguria. Denne boken inneholder den første oppskriften på pesto. La Cucina Teorico-Pratica ble skrevet av Ippolito Cavalcanti hadde den første oppskriften for pasta med tomater.
La scienza in cucina e l'arte di mangiare bene («Kokingens vitenskap og kunsten med å spise godt») av Pellegrino Artusi, første gang utgitt i 1891, er generelt ansett som selv kanon for klassisk italiensk kjøkken, og kommer fortsatt ut i nye opplag. Dens oppskrifter kommer hovedsakelig fra Romagna og Toscana, hvor han bodde.
Ingredienser og råvarer
Italiensk kjøkken har et stor mangfold av ulike ingredienser som strekker seg fra frukter, grønnsaker, sauser, kjøtt og mer. Italia ligger i den subtropiske sonen, og her finnes det dermed muligheter for å dyrke en lang rekke kulturvekster. Blant de eldste kulturvekstene i Italia hører hvete, oliven, fiken, epler, druer og en del andre. Med araberne kom kulturvekster som ris, sukkerrør, auberginer, sitrusfrukter, ferskener med flere. Tomater, mais, poteter og chili kom fra Amerika i tidlig moderne tid.
Italiensk mat har et sterkt innslag av kornprodukter og grønnsaker, mens kjøtt fra svin, storfe, bøffel, sau og geit utgjør en forholdsvis liten andel av konsumet. Oster er derimot en viktig del av næringsinnholdet. Havet rundt Italia er forholdsvis fattig på fisk. Dermed spises det mye småfisk som i Norge ville bli kastet på sjøen. Blant de viktige råvarene er tunfisk, sardiner, blekksprut, skjell av ulike slag, reker, scampi og ansjos. Italia er verdens største konsument av stoccafisso, tørrfisk fra Lofoten, og er også en stor importør av baccalà, klippfisk.
I nordlige Italia er fisk (som torsk, eller baccalà), poteter, ris, mais, sauser, svinekjøtt, og forskjellige sorter med ost de mest vanlige ingredienser. Pasta med tomat er framtredende i Trentino-Syd-Tirol og Emilia-Romagna. Ingredienser i Liguria omfatter flere typer fisk og sjømat; basilikum (i pesto), nøtter og olivenolje er meget vanlig. I regionen Emilia-Romagna er vanlige ingredienser skinke (prosciutto), saus (cotechino), ulike former for salami, trøfler, grana (harde oster) som Parmigiano-Reggiano, og tomater (Bolognesisk saus eller ragù).
Tradisjonell kjøkken i sentrale Italia benytter råvarer som tomater, alle former for kjøtt, fisk, og ost (pecorino). I Toscana og Umbria er pasta vanligvis servert alla carrettiera (en tomatsaus spisset med peperoncini, sterk pepper). Til sist, i sørlige Italia er viktige bestanddeler i kjøkkenet tomater – ferske eller kokt til tomatsaus – pepper, oliven og olivenolje, artisjokk, appelsiner, ricotta (ost), aubergine, zucchini, bestemte fiskesorter (ansjos, sardiner, og tunfisk), og kapers.
Italiensk kjøkken er også velkjent og ansett for sitt mangfold av pasta. Det kan omfatte nudler i ulik lengde, bredde og former. De er adskilt og navngitt etter formene — penne, makaroni, spagetti, linguini, fusilli, lasagne og mange flere varianter som fylt med andre ingredienser som ravioli og tortellini. Ordet pasta benyttet også for referere til matretter hvor pastaprodukter er hovedandel. Det er vanligvis servert med saus, og det finnes hundrevis av ulike former av pasta med i det minste lokalt kjente navn. Eksempler er spagetti (tynne strenger), rigatoni (sylindere), fusilli (snurrer), og lasagne (flak). Deiretter gnocchi (framstilt med poteter) og nudler som spätzle, er tidvis betraktet som pasta. Begge er tradisjonelle i deler av Italia.
Pasta er kategorisert i to grunnleggende stiler: tørket og fersk. Tørket pasta er gjort uten egg og kan da bli lagret i opptil to år under ideelle forhold mens fersk pasta vil holde seg et par dager i et kjøleskap. Pasta er generelt kokt. Under italiensk lov kan tørr pasta (pasta secca) kun bli gjort fra durumhvetemel eller durumhvete semule, og er mer vanlig benyttet i sørlige Italia enn i nordlige Italia som tradisjonelt foretrekker et mangfold framstilt fra egg.
Durummel og semule har et gult skjær. Italiensk pasta er tradisjonelt kokt al dente (italiensk: "fast å bite i" = ikke for myk). Utenfor Italia er tørr pasta ofte gjort av andre former for mel, eksempelvis hvete, men det gir et bløtere produkt som ikke kan bli kokt al dente. Det er mange typer for hvetemel med ulik gluten og protein avhengig av hvilken korntype som er benyttet. Særskilte varianter av pasta kan også benytte andre kornsorter og maling for melet, noe som er spesifisert ved lov. En del pasta, som pizzoccheri, er gjort fra mel av bokhvete. Fersk pasta kan bestå av egg, pasta all'uovo. Pasta fra hvete har blitt økende populært også i Italia grunnet de antatte helsefordelene framfor pasta fra annen mel.
Italia har et rikt utvalg av oster, som lages av ulike typer melk og på ulike måter. Parmeggiano (eller parmesan) kommer fra byen Parma, og brukes til mangt, men det meste av parmesanen havner i pastaretter. En billigere utgave heter Gran Padana. Mozzarella lages av bøffelmelk i Campania. Den lages i små runde, lett dissende oster. Denne legges gjerne oppå pizza eller spises rå i salater. Gorgonzola er en blåskimmelost fra Lombardia. Den spises rå, eller brukes for eksempel i pastasauser. Pecorino er et samlebegrep på en rekke ulike saueoster. De fleste er harde, og noen ganske salte på smaken. Ricotta er en kremaktig og svært mager ost, noe liknende som kesam. Den brukes til både søte desserter og som fyll i saltmat.
Måltidsrytme
Italienerne spiser gjerne tre måltider om dagen.
Det finnes også nok et måltid, nemlig merenda. Merenda serveres til barna i firetida, fordi det blir for lang tid å vente mellom lunsj og middag.
Regionale forskjeller
Italiensk mat oppviser en enestående variasjon fra distrikt til distrikt. Bare noen få matretter er å få over hele landet, svært mange lokale spesialiteter kan bare fås i det området de kommer fra. Nordmenn som har nytt nydelige orecchiette alla barese under et besøk i Puglia, kan oppleve at milanesere ikke har hørt om retten.
Som så mye annet i Italia er det et viktig skille mellom nord og sør. Maten i sør har det mest typiske middelhavspreget, med sterke, enkle smaker av olivenolje, ansjos, kapers, svarte oliven, hvitløk og av og til chili. Sør-Italia er også størst og best på tomatsauser, både til pasta, pizza og hovedretter. I nord, derimot, preger melkeprodukter kokekunsten, og ost, fløte og smør gjør maten både tyngre og rundere i smaken.
Fort Prinsensten
Fort Prinsensten er et dansk handelsfort i Keta på Gullkysten, i det som i dag er Ghana. Fortets hovedfunksjon var knyttet til slavehandelen og var en del av Danmarks kolonirike. Mange slike fort ble bygd på Gullkysten, og Prinsensten er et av de få som lå øst for elva Volta Det ble opprinnelig bygd av danske handelsfolk i 1784 som forsvar i krigen mot Anlo Ewe og som forsvar mot andre kolonimakter. Fortet ble brukt for å oppbevare slaver som ventet på transport til Karibia. I 1850 ble fortet solgt til Storbritannia. Fortet ble en stund brukt som fengsel, før det i 1980 delvis ble ødelagt av sjøen. Ruinene av fortet besøkes i dag av turister.
Italiensk mat
Pizza
Pizzaen så dagens lys i Napoli, og her lages fremdeles den beste pizzaen. Det er ikke spesielt vanlig å lage pizza hjemme, i stedet nytes pizzaen ved slutten av «lo struccio», kveldspromenaden, på en pizzeria. En «pizzetta», muligens kalt mini-pizza i Norge, kan være et raskt mellommåltid.
Focaccia
Focaccia er en luftigere og lettere brødtype enn pizzaen, og lages med store mengder olivenolje. Det tilsettes gjerne skiver av svarte oliven eller annet.
Arancini
Arancini «små appelsiner», er baller av ris tilsatt kjøtt, ost og grønnsaker og så frityrstekt. Arancini er mest utbredt på Sicilia og i Sør-Italia, hvor de selges i alle kaffebarer som snacks.
Annet
Trekantformede smørbrød med ulikt fyll kalles tramezzini. Ciabatta er avlange småbrød bakt på fint mel og vann. Frittatta er en høy omelett fylt med ulike grønnsaker.
Antipasti
En antipasto skal kun være en appetittvekker, og er langt fra noe å bli mett av.
Pastatyper
Pasta lages i et utall former. Maccheroni (makaroni), penne, fusilli, ruoti, farfalle og orecchiette («små ører») er eksempler på kort pasta. Lengre pasta varierer fra tynne vermicelli («små ormer»), tykkere spaghetti og linguini, og enda tykkere bucatini til båndspaghetti, kalt tagliatelle eller fettucine. Plater av pasta kalles lasagne, eller de rulles sammen til cannelloni, rør. Ravioli og tortellini er eksempler på fylt pasta. Fyllet kan være ricotta-ost og spinat eller tomat og kjøtt. Det finnes mange andre varianter av pasta, og de samme formene kan ha ulike navn i ulike deler av Italia. Man skiller mellom eggepasta og vanlig pasta. Når man lager eggepasta, legger man melet i en haug på bordet, lager en grop midt i, og så knuser man egg oppi gropa. Så røres eggene inn i melet for hånd, og knas skikkelig til det ikke er luft igjen. Så kan den kjevles ut eller kjøres igjennom en pastamaskin. Vanlig pasta er kun laget av mel og vann.
De aller fleste pastaporsjonene i dagens Italia lages av ferdigkjøpt, tørr pasta, slik vi gjerne spiser det i Norge. Man kan også kjøpe fersk pasta, og særlig kjøper italienerne ferdig arbeidskrevende pastavarianter som for eksempel ravioli. På landet og ved spesielle anledninger lages det imidlertid fersk pasta hjemme.
Pastasauser
Nesten alle typer matvarer kan kombineres med pasta, og pastarettene varierer for eksempel etter årstida, ettersom ulike grønnsaker kommer på markedet.
Sughi
En sugo (flertall sughi) er en saus av tomat. Her er variasjonene uendelige, men grunnlaget for alle tomatsausene er mye av det samme: Hvitløk og løk freses i olje til det er blankt, og så tilsettes plommetomater. Deretter kokes sausen i to timer, eller tjue minutter, alt etter hvor lenge det er til middag. Endelig må sausen finmales på kvern for å bli finfordelt. Dette gjør man i dag enkelt med eksempelvis stavmikser. Denne tomatsausen varieres ved å tilsette ulike grønnsaker, krydder eller annet. Man kan også bruke litt tran for å gjøre smaken bedre.
Olje og hvitløk
Enklere sauser lages ved at olje varmes, og så tilsettes det et par smakssterke ingredienser.
Fløte og ost
Tyngre, kraftigere og kaloririke sauser kan lages av panna (matfløte) eller formaggio (ost).
Andre
Al pesto: Pasta med saus av basilikum, pinjekjerner, parmesan og olivenolje. Ingrediensene blandes kaldt og røres inn i nykokt pasta. I Liguria, hvor denne spesialiteten stammer fra, dyrkes det basilikum i store mengder for å få nok til all pesto'en.
Risotto
Risottoen lages først og fremst i Lombardia og andre deler av Po-sletta, hvor det er rikelig tilgang på ris. Den lages av arborio-ris, som minner om vår grøtris, og som avgir rikelige mengder glukose. Risen kokes inn flere ganger i kjøttkraft, og tilsettes så parmesan mot slutten for å få en fin, kremaktig konsistens. Deretter kan man tilsette årstidas ferske grønnsaker, alt fra artisjokkjerner via asparges til skogsopp. Risotto nero tilsettes blekk fra blekksprut, samt oppskåret blekksprut.
Gnocchi
Gnocchi er små raspeballer som lages av kokte poteter og hvetemel. De rulles til avlange, riflede små baller og kokes i kraft. De serveres med sauser av ulike slag, ofte brukes de samme sausene på pasta.
Geir Olsen (politiker)
Geir Olsen (født 1964) er en norsk politiker (V). Fra 1988 til 1992 var han generalsekretær for Unge Venstre, og generalsekretær i Venstre fra 1997–2002. Han har også jobbet som seniorrådgiver for Venstres stortingsgruppe, i tillegg til politisk rådgiver for Lars Sponheim. I sentrumsregjeringen var han Venstres statssekretær ved Finansdepartementet fra 2004. Han ble i 2019 utnevnt som æresmedlem i Unge Venstre, sammen med Guro Fjellanger.
Italiensk mat
Secondi
Hovedrettene kan være av kjøtt eller fisk, og siden man allerede har spist primo med karbohydrater, serveres det gjerne bare en enkel salat til, ev. i den senere tid patatine fritte, pommes frites. Dersom man spiser på restaurant, må man bestille tilbehøret ekstra, og tilbehør kalles contorni.
Geir Olsen (politiker)
Da Erna Solbergs regjering ble utvidet januar 2018, trådte Olsen inn som statssekretær i Finansdepartementet igjen.
Italiensk mat
Carne
Her følger noen klassiske kjøttretter fra ulike deler av Italia.
Pesce
Fisk spises i størst grad langs kystene og i sør. Siden katolikker tidligere var forpliktet til å spise fisk i fasten, finnes det imidlertid fiskeretter også i innlandet. Frutta di mare, havets frukter, er samlebegrepet på ulike skalldyr.
Dolci
Utvalget i desserter er også stort i Italia.
Kaffe
Kaffe drikkes dagen lang i Italia, men det er lite langvarig kaffekos. I stedet inntas kaffen som et konsentrert koffeinsjokk.
Vin
Italia kniver med Frankrike om å være verdens største vinprodusent. Generelt kommer de fleste kvalitetsvinene fra nord, mens kooperativer i sør lager mer alminnelig landvin. Noen kjente vindistrikter i Italia er:
Noe sterkere
Et lite glass av noe sterkt bedrer fordøyelsen, mener italienerne. Dermed finnes det et rikt utvalg brennevin.
Pyramidene i Egypt
Pyramidene i Egypt er pyramideformede steinstrukturer fra oldtidens Egypt. I 2008 var det registrert 138 pyramider i Egypt. De fleste pyramidene ble bygget som graver for landets faraoer (konger) og deres familie i løpet periodene til det gamle og det nye rike. I mai 2011 ble det rapportert at satellittbilder hadde avslørt eksistensen av ytterligere 17 pyramider, som er gått tapt. De tapte pyramidene ble oppdaget sammen med mer enn 1000 graver og 3000 gamle bosetninger.
De eldste kjente egyptiske pyramider er funnet ved Saqqara, nordvest for byen Memfis. Den eldste blant disse er Djoserpyramiden (bygget i tiden 2630–2611 f.Kr.) fra det tredje dynasti. Denne pyramiden og dens omliggende kompleks ble formgitt av arkitekten Imhotep, og er generelt betraktet som verdens eldste monumentale byggverk, konstruert av tilhogd, høvlet kvadersten. En beregning av antallet arbeidere som deltok i byggingen strekker seg fra noen få tusen, tjue tusen og opp til hundre tusen.
De mest kjente pyramidene er Pyramidekomplekset ved Giza, et platå ved Giza utenfor Egypts hovedstad Kairo. Kheopspyramiden er den største av de egyptiske pyramidene, og er den eneste av Verdens syv underverker som fortsatt eksisterer.
I de store egyptiske pyramidene ble det ikke begravd mumier. De fleste konger og faraoer ble begravd inne i fjell eller i mindre pyramider i Egypt.
Historisk utvikling
I tidlig dynastisk tid i egyptisk historie ble de med nødvendige midler gravlagt i benklignende bygninger kjent som mastabaer. Mastaba, som betyr «evighetens hus», for en form for egyptisk grav bestående av en rektangulær bygning med flatt tak og med skrånende vegger som markerte gravstedet til mange framstående egyptere. Mastabaer ble bygget av murstein fra soltørket leire eller av stein.
Den andre historiske dokumenterte egyptiske pyramide er tilskrevet arkitekten Imhotep som planla hva egyptologene mener var en grav for farao Djoser (det tredje dynasti, ca 2670 f.Kr.). Imhotep er gitt æren for å være den første som unnfanget ideen om stable mastabaer oppå hverandre – skapte således et stort byggverk med et antall lag eller «trapper» som minsket i størrelse opp mot toppen. Resultatet var trappepyramiden til Djoser – formet for å fungere som en gigantisk trapp hvor sjelen til den døde farao kunne komme til himmelen. Så stor var betydningen av Imhoteps prestasjon at han ble guddommeliggjort av senere egyptere.
Den mest produktive fasen for byggingen av pyramider sammenfalt med den største graden av absolutt enevelde for faraos styre. Det var i denne tiden at de mest berømte pyramider, de på Gizaplatået, ble bygget. Etter hvert som faraos autoritet ble mindre sentralisert, ble evnen og villigheten til å samle ressursene som var nødvendig for å bygge i enorm skala mindre, og senere pyramider var mindre, dårligere bygget og ofte reist i all hast.
Lenge etter at Egypts egen periode med pyramidebygging, ble det bygd pyramider i området som i dag er Sudan. Det skjedde da det meste av oldtidens Egypt kom inn under styret til kongene fra Napata. Mens styret til disse kongene var kortvarig og opphørte i 661 f.Kr., hadde den egyptiske innflytelsen gjort seg varig gjeldende og i det senere sudanske kongedømmet i Meroë (omtrentlig i tiden mellom 300 f.Kr. og 300 e.Kr.) var det en ny periode med pyramidebygging. Mer enn 200 stedegne, men egyptiskinspirerte kongelige pyramidegraver ble reist i nærheten av kongedømmets hovedsteder.
Da Egypt kom under islamsk styre forsøkte Al-Aziz Uthman (1171–1198) å ødelegge pyramidene på Gizaplatået. Han ga opp etter å ha ødelagt Menkaurapyramiden da oppgaven viste seg å være for stor.
Pyramidens symbolikk
Formen på pyramiden er antatt å representere den opphavlige kolle (jordhaug) fra hvor oldtidens egyptere forestilte seg at jorden ble skapt. Formen på pyramiden er antatt å representere solens nedstigende solstråler, og de fleste pyramidene ble dekorert med meget refleksive, hvite kalksteiner for å gi dem en skinnende framtoning som kunne bli sett fra lang avstand. Pyramider ble ofte navngitt på måter som refererte til solens luminescens. Eksempelvis var det formelle navnet til den bøyde pyramide ved Dahshur for «Den sørlige skinnende pyramide», og den til farao Senusret II fra tolvte dynasti ved el-Lahun var «Senusret er skinnende».
Mens det er generelt enighet om at pyramider var gravmonument, er det fortsatt uenighet om de særskilte teologiske prinsippene som kan ha gitt framvekst for dem. Et forslag er at de ble desginet som en form for «gjenfødelse-maskin», popularisert via Discovery Channels TV-serie Egypt Uncovered.
Alle egyptiske pyramider ble bygget på vestbredden av Nilen, hvilket var hvor den nedadgående solen ble assosiert med de dødes rike i egyptisk mytologi.
Camillo Tarquini
Camillo Tarquini (født 27. september 1810 i Marta ved Montefiascone i Italia, død 15. februar 1874 i Roma) var en av den katolske kirkes kardinaler. Han var tilknyttet Den romerske kurie. Tarquini tilhørte Jesuittordenen.
Kringom
Kringom var kollektivtransportforvalter for tidligere Sogn og Fjordane fylke. Fra 1. januar 2020 er Kringom slått sammen med Skyss i Hordaland til én felles mobilitetsenhet i den nye Vestland fylkeskommune. Inntil videre vil Skyss og Kringom betjene sine respektive områder, men skal i løpet av 2020 samordne kollektivtjenestene og på sikt få et felles merkenavn.
Camillo Tarquini
Han ble kreert til kardinal i 1873 av pave Pius IX, med San Nicola in Carcere som tittelkirke.
Kringom
Kringom ble lansert i april 2015 som merkenavn for all kollektivtransport i Sogn og Fjordane. I juni 2016 ble Kringom tildelt Språkrådets gulldiplom for beste norske bedriftsnavn. Kringom ble avviklet 20. juni 2022. Dermed er det Skyss som nå har ansvar for kollektivtrafikk i Vestland fylke. Det er opprettet fire soner i gamle Sogn og Fjordane: G, H, I og J
Bussanbud
Det første ruteområdet som ble satt ut på anbud var Nordfjord, som da ble kjørt av Nettbuss Nordfjord-Ottadalen. Området tilsvarer historisk sett ruteområdet til Nordfjord og Sunnmøre Billag, med blant annet en langrute til Ålesund i Møre og Romsdal. Anbudskonkurransen ble utlyst i 2012, og foruten Nettbuss Nordfjord-Ottadalen viste Firda Billag, Tide Buss og Boreal Transport Sør interesse. Anbudet gikk til Firda Billag, med ruteoppstart 23. juni 2014.
Ruteområdet Sunnfjord omfatter det tidligere ruteområdet til Firda Billag. I tillegg til selskapet deltok også Nettbuss og Tide Buss i anbudskonkurranse, men anbudet ble tildelt Firda Billag i 2015 og ruteoppstart var 20. juni 2016.
Ruteområdet Sogn tilhørte historisk sett Sogn Billag, som i løpet av de siste årene var blitt fusjonert inn i Nettbuss. Anbudskontrakt for ruteområdet ble i 2016 tildelt Tide Buss, og ruteoppstart var 19. juni 2017.
Ryan Flynn
Ryan Flynn(født 4. september 1988) er en skotsk fotballspiller som spiller for St. Mirren FC.
Liverpool
Han ble hentet opp fra akademiet etter å ha vært med og vinne FA Youth Cup sesongen før. Flynn er en sentral midtbanespiller. Han har tidligere vært juniorspiller hos Falkirk FC.
Wrexham
I oktober 2008 gikk Flynn på utlån til Wrexham frem til januar 2009. Skader gjorde at Flynn ikke fikk spille for den walisiske klubben den første perioden han var utlånt. Han debuterte først 26. desember mot Barrow, og det samtidig klart at utlånet ble forlenget først ut januar, før det senere ble forlenget til 26. april 2009.
Milton (Massachusetts)
Milton er en by i Norfolk County i delstaten Massachusetts i USA. Byens befolkning var på 27 003 i 2010. Milton er fødebyen til tidligere president George H.W. Bush. 38% av innbyggerne i Milton har slektstilknytning til Irland. Det er den høyeste prosentandelen innbyggere av irsk herkomst i USA. I 2007, 2009 og 2011 kåret Money Magazine Milton på henholdsvis syvende-, femte- og andreplass på sin årlige "Best Places to Live" i USA.
Ryan Flynn
Landslagsspill
Flynn har spilt landskamper for U19-laget til Skottland.
Meritter
Liverpool FC
Magnus Theiste
Magnus Theiste (født 19. november 1725 i Christiania, død 25. november 1791 i København) var en norsk amtmann.
Etter gjentatte stridigheter med andre myndighetspersoner og klager fra allmuen fradømte Høyesterett ham embedet 23. november 1779. Han beholdt riktignok opptjent lønn og en pensjon på 300 riksdaler årlig, da dommen ansås for noe streng i forhold til forseelsen. Han døde i København 25. november 1791, ugift.
Gregorio Maria Grassi
Gregorio Maria Grassi (født 13. desember 1833 i Castellazzo Bormida i Alessandria i Piemonte i Italia, henrettet 9. juli 1900 i Kina) var en katolsk kinamisjonær tilhørende fransiskanerordenen. Han var biskop for det nordlige Shanxi, med sete i Taiyuan, fra 17. juni 1890. Han ble drept under bokseropprøret, og er i år 2000 blitt helligkåret av Den katolske kirke.
Grassi ble presteviet i 1856 og sendt til Kina fem år etter.
Ole Forfang
Ole Forfang (født 22. mars 1995 i Oslo) er en norsk syklist og podcaster. Han syklet for det norske profflaget Team Joker Fuel of Norway.
Thailands kvinnelandslag i fotball
Thailands kvinnelandslag i fotball representerer Thailand i internasjonal fotball. Landslaget ble asiamestre i fotball i 1983, men ble så passert av andre lag i regionen. Etter fire mislykte forsøk mellom 1991 og 2011 kvalifiserte de seg for VM-sluttspillet for første gang i 2015.
Thailand spiller oftest landskamper mot naboer i Sørøst-Asia, som Filippinene, Laos, Malaysia, Myanmar, og Vietnam, blant annet som del av ASEAN-mesterskapet og Sørøstasia-lekene. Lag fra andre deler av Asia møter de stort sett bare som del av kontinentale AFC-turneringer, som Asiamesterskapet, Asialekene eller OL-kvalifiseringer. De fleste slike turneringer, både sluttspill og kvalifiseringer, holdes på nøytral bane, og Thailand har derfor ikke hjemmebane i tradisjonell forstand, men spiller av og til vennskapskamper i Bangkok.
Historikk
Thailand var med i Asiamesterskapet fra begynnelsen, og var tidlig med blant topplagene. Allerede i det første mesterskapet i 1975, kom Thailand til finalen, som de tapte for New Zealand. Det ble en ny sølvmedalje i 1977, Denne gangen tapte Thailand for Kina-Taipei (Taiwan). Thailand greide noe overraskende ikke å kvalifisere seg til finalen i 1979. I 1981 var imidlertid Thailand tilbake, og de kom nok en gang til finalen, nok en gang mot Taiwan, og nok en gang tapte de. Thailand greide seg enda bedre i 1983, da Taiwan hadde blitt flyttet over til Oseania. Thailand møtte India i finalen, og vant mesterskapet. Dette er landslagets eneste kontinentale tittel.
Imidlertid skulle det ikke vare. Thailand fikk ny motstand fra Kina etter at Taiwan dro, og i tillegg hadde Japan blitt bedre. I 1986 måtte Thailand se seg fornøyd med bronse, og i 1989 endte Thailand sist i en gruppe med Kina, Taiwan (som kom tilbake til Asia som regjerende oseaniamestre) og Nord-Korea. I 1991 kom Thailand på tredjeplass i sin gruppe, på målforskjell bak Taiwan, mest på grunn av at Thailand tapte stort mot gruppevinner Kina. Mesterskapet i 1993 greide ikke Thailand engang å kvalifisere seg til, og i 1995 gikk nok en gang landslaget ut i de innledende runder av sluttspillet etter tap for Taiwan. Også i 1997 gikk mesterskapet uten Thailands deltakelse, og i 1999 hadde Thailand, enda de var kvalifisert, blitt redusert til en middelmådighet som tapte for Usbekistan.
Thailand kom noe tilbake, men har per 2014 ikke lyktes å tette gapet til de store asiatiske nasjonene på kvinnesiden; Sør-Korea, Nord-Korea, Japan, Kina og nykommeren Australia. Thailand klarte å slå Sør-Korea i kvalifiseringen til OL 2008, men da bare to lag gikk videre fra Asia var det fåfengt. De andre fire store landene hadde Thailand tapt for i alle møter mellom 1988 og 2014, da de klarte 2–2 mot Kina i en vennskapskamp. Thailand har også negativ statistikk mot Vietnam (8 tap og 9 seire på 23 kamper), men har fem strake kamper uten tap siden 2011.
Selv om Thailands relative styrke ikke har endret seg siden slutten av 1990-tallet nøt Thailand i 2015 godt av FIFAs beslutning om å utvide VM-sluttspillet til 24 lag. Fem av disse plassene gikk til Asia, mot tidligere tre. Thailand var fortsatt ikke blant de fem beste asiatiske lagene på papiret før Asiamesterskapet 2014, men Nord-Korea var diskvalifisert på grunn av doping under VM i 2011, og dermed åpnet det seg en mulighet. Tross tap 0–7 for Kina og 0–4 for Sør-Korea vant Thailand sine kamper mot Myanmar og Vietnam, og tok dermed den siste VM-plassen.
Ole Forfang
2013
Forfang deltok i Course de la Paix Juniors 2013, der han kom på 94.-plass sammenlagt. Han fikk bronse på fellesstarten i juniorklassen under NM i landeveissykling 2013, og kom på femteplass på temporittet. I september deltok han i VM i landeveissykling 2013, der han kom på sjetteplass i temporittet for junior.
Yokosuka oljekraftverk
Yokosuka kraftverk er et varmekraftverk i Yokosuka i prefekturet Kanagawa i Japan, sørvest for Tokyo. Installert produksjonseffekt er 2100 – 2274 MW fordelt på 6 x 350 mw og 1 x 30 mw. Brenselkilden er råolje i form av fyringsolje og tungolje, samt gassolje.
Operatør er energiselskapet Tepco.
Tim Truman
Timothy «Tim» Truman (født 9. februar 1956 i Gauley Bridge, Vest-Virginia) er en amerikansk tegneserieskaper forfatter, kunstner og musiker.
Fra 1979 til 1981 studerte han ved Joe Kubert School of Cartoon og grafisk kunst i New Jersey. Nå jobber han som instruktør ved Pennsylvania College of Art and Design. Trumans første profesjonelle arbeid med tegneserier var science fictionserien Grimjack som ble tegnet for det uavhengige selskapet First Comics sammen med forfatteren John Ostrander. Grimjack dukket først opp i Starslayer # 10 i 1983 før den fikk sitt eget hefte fra 1984.
Truman har vært aktiv som tegneserieskaper i mer enn tretti år og har gjennom årene jobbet med en rekke serier. Han har skrevet og tegnet freemtidsserien Scout og var involvert i relanseringen av den gamle serien Airboy for Eclipse Comics. I 1989 gav han ut miniserien Hawkworld, en oppdatering av DC Comics gamle superhelt Hawkman. Han har også tegnet westernserien Jonah Hex etter manus av John R. Lansdale. Truman har også arbeidet både som tegner og forfatter for Conan.
Ole Forfang
2013
Han vant juniorklassen under MegaMila og Østfold 3 dagers Tempo 20 km, og fikk sølv i Jæren Sykkelfestival Tempo, Follorittet, Kalas Rekord Mil, Gauldals Tempon og Feiringrittet.
2014
Han kom på femteplass sammenlagt i tredagers rittet Østfold 3 dagers. Han deltok i både Sundvolden Grand Prix og Ringerike Grand Prix, men fullførte ingen av disse rittene, og han kom på 36.-plass sammenlagt i Roserittet. I U6 Cycle Tour i Sverige vant han tredje etappe, og kom på 14.-plass sammenlagt.
I Norgescupen 2014 sammenlagt kom han på femteplass. Han deltok i NM i landeveissykling 2014, og fikk der fjerdeplass i lagtempo i seniorklassen som beste resultat. Han kom på 35.-plass i U23-klassen i fellesstart. Han kom også på 35.-plass i temporittet, og 44.-plass i fellesstart i seniorklassen.
2015
2015-sesongen startet i april, med 54.-plass i Trofeo PIVA og 94.-plass i Giro Belvedere di Villa di Cordignano. Han kom på 38.-plass i Tour du Loir et Cher E Provost, men kom på 22.-plass i ungdomsklassen. I Norge deltok han i Hadeland Grand Prix, men brøt, og i Ringerike Grand Pris kom han på 25.-plass.
I Tour of Norway 2015 kom han på 37.-plass sammenlagt, og i kampen om klatretrøya kom han på 21.-plass. I kampen om ungdomstrøya kom han på 13.-plass. Tre dager etter Tour of Norway startet Tour des Fjords, og Forfang kom her på 80.-plass sammenlagt, og på 33.-plass i kampen om ungdomstrøya. I NM i landeveissykling 2015 kom han på 24.-plass i temporittet, men fullførte ikke fellesstarten. I august deltok han i Arctic Race of Norway. I ungdomsklassen kom han på 29.-plass, og sammenlagt kom han på 59.-plass. Han deltok i Kernen Omloop Echt-Susteren, der han kom på 33.-plass, og han kom på 40.-plass i Velothon Stockholm og 29.-plass i Gooikse Pijl i Belgia.
Han kom på 13.-plass sammenlagt i Norgescupen 2015.
2016
I begynnelsen av mars deltok Forfang i Grand Prix de la Ville de Lillers Souvenir Bruno Comini i Frankrike, der han kom på 16.-plass, og uken etter deltok han i Paris-Troyes, der han endte på 40.-plass. Han deltok i flere ritt i Belgia, med 27.-plass i Gent-Wevelgem/Kattekoers-Ieper som beste resultat. Han kom på 62.-plass i ZLM-Roompot tour, og kom på en 14.-plass i Le Tour de Bretagne Cycliste trophée harmonie Mutuelle, der han kom på åttendeplass i ungdomsklassen.
Tilbake i Norge deltok han i Sundvolden Grand Prix, der han kom på 29.-plass, og han stilte også til start i Ringerike Grand Prix, men fullførte ikke. Han kom på niendeplass i ungdomsklassen under Tour de Gironde i Frankrike, der han også kom på 22.-plass totalt. I Course de la Paix U23 i Tsjekkia kom han på 52.-plass sammenlagt.
Forfang kom på 20.-plass på fellesstarten i U23-klassen under NM i landeveissykling 2016, han kom på sjetteplass på fellesstarten i seniorklassen. På temporittet kom han på 14.-plass.
I juli deltok Forfang i Tour Alsace. Han kom på 27.-plass i prologen, og endte på 49.-plass i sammendraget. Han kom på 13.-plass i klatrepoengsammendraget, og 33.-plass i kampen om ungdomstrøya. I Tour de l'Avenir kom han på 22.-plass i sjuende etappe, og han kom på 47.-plass i sammendraget. Her kom han på 18.-plass i klatrepoengsammendraget. Han kom på 48.-plass i sammendraget i Olympia's Tour i Nederland, der han kom på 10.-plass i klatrepoengsammendraget.
I oktober deltok han i U23-klassen i VM i landeveissykling 2016, der han kom på 72.-plass på fellesstarten. Han kom på femteplass i Norgescupen, med 960 poeng.
2017
Forfang startet 2017-sesongen med en 13.-plass i Paris-Troyes, og han kom på åttendeplass sammenlagt i Gent–Wevelgem. I Tour des Fjords 2017 kom han på 15.-plass i poengsammendraget, og han kom på 62.-plass i sammendraget. Han kom på 20.-plass i kampen om klatretrøya, og kom på 34.-plass i ungdomsklassen.
Under NM i landeveissykling 2017 kom han på sjetteplass på U23-fellesstarten. I seniorrittene kom han på åttendeplass på temporittet og 19.-plass på fellesstarten. Han ble tatt ut til EM i landeveissykling 2017, der han kom på 86.-plass på U23-fellesstarten. I august deltok han i Ronde van Midden Nederland, der han kom på 15.-plass sammenlagt, og 7.-plass i ungdomsklassen. I det belgiske De Kustpijl kom han på sjetteplass.
Han representerte Norge under VM i landeveissykling 2017. Der deltok han på lagtemporittet, der Norge kom på 13.-plass. Individuelt kom han på 81.-plass på U23-temporittet.
Bianyifang
Den er sammen med Quanjude en av Kinas mest kjente restauranter for Pekingand.
Leone Nani
Han stammet fra Bergamo-området, og studerte ved det katolske presteseminaret der i byen. I løpet av studiene gikk han over i det pavelige italienske misjonsselskaps (PIME) seminar i Roma, og ble etter endt utdannelse den 20. september 1903 utsendt som misjonær i PIMEs misjonsfelt i provinsen Shaanxi i Kina. Han virket der fra 1904 til 1914.
Ved siden av sitt virke som misjonær fotograferte han ivrig og med stor kyndighet, og hans fotografier anses som en viktig dokumentasjon av områdets og epokens sosiale og antropologiske realiteter. Nani fotograferte det meste: Menn og kvinner, rike og fattige, oldinger og barn.
Østlige trefrosker
Ecnomiohyla
Rhacophoridae er en familie av froskearter, som forekommer i tropiske regioner i Asia og Afrika. De omtales også som buskfrosker, der noen arter kalles (østlige) trefrosker. Blant de mer spektakulære medlemmer av denne familien er en rekke arter av flyvefrosker.
Anita Apelthun Sæle
Hun er utdannet med fagbrev kontorfag 1970, Økonomisk gymnas 1973, Kristendom grunnfag, Universitetet i Oslo 1975, Handelshøyskolen BI 1990 og ledelse (samme sted) 2006. Hun var ansatt i Bergens Privatbank fra 1969 til 1975.
Sæle har tilkjennegitt et kristent livssyn, noe som også har kommet til uttrykk gjennom hennes politiske virke.
Politikk
Sæle startet sin politiske karriere da hun i 1979 ble valgt inn på Fylkestinget for KrF i Hordaland.
Hun satt på Stortinget fra Hordaland fra 1993 til 2005 og var vararepresentant i periodene 1981–1993. Foran stortingsvalget i 2005 tapte hun kampen om 2.-plassen på Hordaland KrFs liste til fordel for Laila Dåvøy. Fra 2006 til 2008 var hun leder av Kristelig Folkepartis Kvinner, med fast plass i KrFs sentralstyre. Hun har siden engasjert seg i lokalpolitikken og i 2007 kjempet hun om å bli KrFs ordførerkandidat i Fjell kommune i Hordaland, men tapte for andre.
Sæle tilhører den konservative fløyen av KrF og har i tråd med dette markert seg med restriktivt syn på tradisjonelle merkesaker som motstand mot abort, assistert befruktning, alkoholliberalisering og felles ekteskapslov mellom likekjønnede. Hun regner seg som kristenkonservativ og som en «Israel-venn» og har deltatt i flere støttemarkeringer for Israel. Hun har også tatt til orde for å flytte den norske ambassaden i Israel til Jerusalem.
Etter tiden som rikspolitiker har hun hatt stillingen som økonomisjef i avisa Norge IDag.
Hun har sittet i kretsstyret til Blå Kors i Bergen og har hatt vervet som nestleder i Hordaland Nei til EU.
Familiære forhold
Sæle har siden 1971 vært gift med redaktør Finn Jarle Sæle. Sammen har de fire barn, blant annet forretningsmannen Finn Ørjan Sæle.
Absolute Music 55
Absolute Music 55 er det 55. samlealbumet i den norske Absolute Music-serien og ble utgitt 30. oktober 2006.
Mastopsenius
Mastopsenius er en gruppe (slekt) av biller som hører til familien kortvinger.
Levevis
Artene lever underjordisk i tuene til termitter.
Utbredelse
Slekten er utbredt i Australia (Queensland).
Kristine Lunde-Borgersen
Kristine «Kikki» Lunde-Borgersen (født 30. mars 1980 i Kristiansand) er en norsk håndballtrener og tidligere håndballspiller. Fra 2015 til 2019 var hun assistenttrener for den norske klubben i eliteserien i håndball for kvinner.
Karriere
Hun inngikk kontrakt med for sesongen 2010/11, men Hypo kansellerte kontrakten med begrunnelse at daværende trener Gunnar Prokop ikke hadde fullmakt til å inngå kontrakten.
På det norske landslaget spilte hun 181 kamper og scoret 496 mål og har blant annet vunnet tre EM-gull, to OL-gull og ett VM-gull.
Etter 2014/15-sesongen la Lunde-Borgersen opp som spiller og ble Gunnar Pettersens assistenttrener i. I 2017 gjorde Lunde-Borgersen comeback som spiller etter at hennes søster vendte tilbake til Vipers Kristiansand.
Fra 2019 er hun landslagssjef for Norges jentelandslag (LK04) i håndball.
Personlig
Lunde-Borgersen kalles for «Kikki» og er tvillingsøster med håndballmålvakten Katrine Lunde. Hun er gift med, som er nyhetsredaktør i Kristiansand Avis.
Øystein Hov
Øystein Hov (født 10. juni 1950 i Drammen) er en norsk atmosfæreforsker. Han er generalsekretær i Det Norske Vitenskaps-Akademi og tidligere forskningsdirektør ved Meteorologisk institutt.
Utdanning og karriere
Hov ble cand.real. (meteorologi) ved Universitetet i Oslo i 1975. I 1977 fikk han Kongens gullmedalje for studien «En analyse av et globalt forurensningsproblem. Virkningen av utslipp av hydrokarboner og nitrogenoksider på ozoninnholdet i troposfæren». I 1982 ble han dr.philos. samme sted på avhandlingen «Models of the chemical turnover in the atmospheric boundary layer».
Han var forsker ved NILU – Norsk institutt for luftforskning fra 1981 til 1989 og direktør samme sted fra 1996 til 2003. I perioden mellom var han professor i meteorologi ved Geofysisk institutt ved Universitetet i Bergen. Han var bestyrer 1990–95. Han hadde også bistilling som forskningsdirektør ved Nansensenteret for fjernmåling.
I 2003 blei Hov tilsatt ved Meteorologisk institutt, først som klimadirektør og fra 2004 som leder av instituttets forsknings- og utviklingsdivisjon. Høsten 2013 blei han valgt til president for Kommisjonen for atmosfærevitenskap under Verdens meteorologiorganisasjon. Høsten 2016 blei han valgt til generalsekretær i Det Norske Vitenskaps-Akademi for perioden 2017–20. Han har også hatt bistilling som professor II i meteorologi ved Universitetet i Oslo.
Høsten 2013 blei Hov utnevnt til æresdoktor ved Stockholms universitet.
Forskning
Hovs forskning er knyttet til teoretiske modeller for den kjemiske sammensetningen av atmosfæren. I slike modeller tar en utgangspunkt i tilgjengelige data for utslipp, transport og spredning i atmosfæren, kjemiske transformasjoner og avsetnings- og utfellingsprosesser, og ut fra dette søker en å beregne hvordan forurensninger i gass- og partikkelform sprer seg i tid og rom.
Hov har anvendt slike modeller på f.eks. lokale forurensningsproblemer i byer og industriområder, på sur nedbør, på overgjødsling (eutrofiering), på ozondannelse nær bakken og på globale endringer i atmosfæren og dennes innhold av drivhusgasser. Resultatene fra forskninga er tatt i bruk i nasjonal og internasjonal miljølovgivning for å redusere graden av luftforurensninger.
Hov har publisert over 260 vitenskapelige rapporter og artikler, herunder ca. 90 i internasjonale tidsskrifter.
Verv
Hov har hatt tallrike verv innen norsk og internasjonal forskning, blant annet
Han er medlem av Det Norske Videnskaps-Akademi og Norsk vitenskapsakademi for polarforskning.
Hertug av Windsor
Hertug av Windsor var en tittel i adelstittel i Det forente kongerike. Den ble opprettet i 1937 for prins Edward, tidligere Edvard VIII, etter at han den 11. desember 1936 abdiserte for å kunne gifte seg med den fraskilte amerikanske kvinnen Wallis Simpson.
Da det ble klart at kongen skulle abdisere var det en diskusjon om hvilken tittel han skulle ha. Man vurderte hertug av Cambridge eller Connaught, men dette var vanskelig fordi det fantes en marki av Cambridge og en hertug av Connaught. Det er uklart hvem som kom med ideen om en ny tittel; noen mener det var statsminister Stanley Baldwin mens andre mener det var Georg VI. Tittelen var svært passende, fordi den i tillegg til å være en hertugtittel brukte dynastinavnet til huset Windsor og dermed markerte den som en kongelig tittel. Hertugen skrev selv i sine memoarer, A King's Story, at det var hans etterfølger på tronen som foreslo det.
I sin tiltredelsestale annonserte Georg VI, på et punkt i talen rett før eden om å verne Den skotske kirke, at han ville utnevne sin bror til hertug av Windsor, og at tiltaleformen ville bli His Royal Highness the Duke of Windsor, «Hans kongelige høyhet hertugen av Windsor». Erklæringen ble publisert i Royal Gazette, men det tok flere måneder før formalitetene var kommet i orden ved at et letter patent ble utstedt. Wallis Simpson ble da paret giftet seg hertuginne av Windsor.
Hertugens tidligere våpen ble overdratt til Georg VI. Hertugen måtte så, selv om han var eldste sønn og dermed normalt skulle hatt det kongelige våpenet uten differensiering, legge til tre sølvetiketter med en gullkrone på den midtre.
Da hertugen døde i 1972, døde tittelen ut.
Heinrich Boere
Heinrich Boere (født 27. september 1921 i Eschweiler, død 1. desember 2013 i Fröndenberg i Nordrhein-Westfalen) var en nederlandsk soldat som under andre verdenskrig var tilknyttet Waffen-SS. Han ble i 2010 ble dømt for krigsforbrytelser begått under krigen.
Boere ble i 2010 dømt til livstid i fengsel for å ha drept tre sivile under andre verdenskrig. Boere fungerte på den tiden som snikmorder for tyske Waffen-SS. Han ble dømt til døden "in absentia" i Nederland i 1949, og hadde vært på flukt siden han rømte fra en fangeleir i 1947.
Bakgrunn
Boere meldte seg i 1940 som 18-åring til Waffen SS, og han ble sendt til Østfronten. I 1942 ble han sendt til Nederland, hvor han ble et av 15 medlemmer i den topphemmelige SS-spesialkommandoen «Feldmeijer». Oppdraget gikk ut på å drepe sivile som gjorde motstand mot den tyske okkupasjonsmakten. Forskere regner med at minst 54 sivile ble myrdet av denne SS-styrken.
Audun Nerland
Audun Malvin Nerland (født 14. september 1945) er en norsk tidligere langrennsløper fra Vistdal i Nesset. Nerland var medlem av Vistdal Idrettslag fram til 1970, og deretter av idrettslaget BUL i Oslo. Han fikk sitt gjennombrudd i 1971 da han vant femmila under prøve-OL i Sapporo. Under NM 1972 i Tydal kom han på andreplass på 30 km, bare slått av Pål Tyldum som senere i sesongen ble olympisk mester på 50 km. Nerland ble tatt ut til OL, men kunne ikke gå på grunn av sykdom. I årene 1972–76 gikk Nerland på BULs lag som vant NM-stafetten over 3 x 10 km fem år på rad. Nerland gikk andreetappene, Eystein Weltzien førsteetappene og Odd Martinsen sisteetappene.
Tommaso Maria Martinelli
Tommaso Maria Martinelli (født 4. februar 1827 i Lucca i Italia, død 30. mars 1888 i Roma) var en av den katolske kirkes kardinaler. Martinelli var tilknyttet Den romerske kurie. Han var blant annet pro-prefekt for Kongregasjonen for studiene 1875–1877, prefekt for Kongregasjonen for ritene 1877–1878 og prefekt for Indexkongregasjonen 1878–1888. Han tilhørte Augustinerordenen.
Han ble kreert til kardinal i 1873 av pave Pius IX, med Santa Prisca som tittelkirke.
Han deltok ved konklavet 1878 som valgte pave Leo XIII.
Han var bror til kardinal Sebastiano Martinelli, som ble kardinal i 1901.
Björn Þór Ólafsson
Björn Þór Ólafsson (født 16. juni 1941 i Ólafsfjörður ) var Islands beste skihopper og kombinertløper på 1970-tallet. Han vant 10 islandske mesterskap i skihopping og 11 i kombinert i perioden 1965-1981. Ólafsson har også konkurrert i langrenn.
Han debuterte i det islandske mesterskapet i 1957, og vant 15-16-årsklassen i spesielt hopp. I 1965 vant han sitt første seniormesterskap i hopp. I årene 1970-1981 vant han alle mesterskapene i kombinert med unntak av 1973. De fleste av disse årene vant han også spesielt hopp. Sin eneste seniortittel i langrenn tok han i 1976, da han var på Ólafsfjörðurs lag som vant 3 x 10 kilometer stafett. Han vant sitt siste seniormesterskap i 1981, men fortsatte som aktiv skiløper, og tok flere ganger medalje. Ólafsson deltok i det siste islandske mesterskapet i hopp og kombinert i 1995. I 2003, da kun langrenn sto på programmet av de nordiske grenene, var han med i sitt 40. islandsmesterskap.
Under hopprennet i det islandske mesterskapet i Siglufjörður i 1973 ble han tatt av et vindkast og falt og skadet nakken. Han kom tilbake etter skaden og fikk ikke større varige men, men mange år senere fikk han vite at han hadde brukket tre halsvirvler i fallet.
Björn Þór Ólafsson har gjort det lengste hoppet som er gjort i konkurranse i et islandsk mesterskap, med 59,5 meter i Hlíðarfjalli ved Akureyri i 1971. Han er far til alpinisten Kristinn Björnsson, som blant annet har deltatt i OL, og Ólafur Björnsson, som ble islandsk mester i hopp og kombinert sju ganger.
Björn Þór Ólafsson ble i 2001 tildelt Heiðurskrossinn, Islands Skiforbunds øverste utmerkelse.
Hjelmslekta
Hjelmslekta (Aconitum) er en slekt av høye, flerårige urter i soleiefamilien. Blomstene er hjelmformet. I Norge vokser én art vill, tyrihjelm. Selv om artene i denne slekta er svært giftige, dyrkes de i hager på grunn av de vakre blomstene.
Beautiful Girls
Beautiful Girls er en amerikansk romantisk drama-komedie fra 1996, regissert av Ted Demme og som har Matt Dillon, Lauren Holly, Timothy Hutton, Rosie O'Donnell, Martha Plimpton, Natalie Portman, Michael Rapaport, Mira Sorvino og Uma Thurman i hovedrollene.
Sammendrag
Willie Conway drar hjem for gjenforeningsfesten med klassen sin, men innser at han står ved et veiskille. Han er blant annet usikker på om han skal gifte seg med kjæresten sin eller ikke. De gamle klassekameratene står på samme sted, og sammen lærer de hva de egentlig vil.